CONTRACT DE PRESTĂRI SERVICII
nr.____________  data________________
Servicii de publicitate și informare aferente proiectului <<Eficientizare energetică prin reabilitare/modernizare a Liceului Teoretic ,,Lucian Blaga”>> 
REALIZARE PANOU TEMPORAR

În temeiul Legii nr. 98/2016 privind achiziţiile publice actualizată şi a Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică, cu modificările şi completările ulterioare, s-a încheiat prezentul contract de prestări servicii între,

1.	Părţile contractante
SECTORUL 2 al Municipiului Bucureşti, Str. Chiristigiilor nr. 11- 13, sector 2, Bucureşti, telefon: 021.209.6000, fax: 021.252.44.46, cod fiscal 4204038 cont RO37TREZ7025006XXX000197, deschis la Trezoreria Sectorului 2, Bucureşti, reprezentat prin PRIMAR –TOADER MUGUR-MIHAI, în calitate de AUTORITATE CONTRACTANTĂ,  pe de o parte
și
S.C. LEMINGS SRL, cu sediul social în localitatea Constanța, str. Nicolae Filimon, nr. 23, Corp C2, Parter, Jud. Constanța, cod poștal 900328, înregistrată la Registrul Comerțului cu J13/1569/1999, cod fiscal RO 12039551, tel./fax: 0241.55.31.33, cont de Trezorerie RO21TREZ2315069XXX001026, deschis la Trezoreria Constanța, reprezentată prin ………………………….., având funcția de administrator, în calitate de PRESTATOR, pe de altă parte.

2.	Definiţii
2.1	În prezentul contract următorii termeni vor fi definiţi şi interpretaţi astfel:
a.	contract - prezentul contract şi toate anexele sale;
b.	Autoritate Contractantă și Prestator - părţile contractante, aşa cum sunt acestea numite în prezentul contract;
c.	preţul contractului - preţul plătibil Prestatorului de către Autoritatea Contractantă, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
d.	servicii - totalitatea activităţilor pe care Prestatorul trebuie să le realizeze şi care fac obiectul prezentului contract;
e.	AM POR – Autoritatea de Management pentru Programul Operațional Regional 2014-2020;
f.	zi - zi calendaristică; an - 365 zile.

3.	Interpretare
3.1	În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2	Termenul ,,zi’’ sau ,,zile” sau orice referire la zile reprezintă zile calendaristice dacă nu se specifică faptul că sunt zile lucrătoare.
3.3	 Contractul va fi interpretat conform legilor din România.

4.	Obiectul principal al contractului
4.1 Obiectul contractului îl reprezintă prestarea serviciilor de publicitate și informare aferente proiectului <<Eficientizare energetică prin reabilitare/modernizare a Liceului Teoretic ,,Lucian Blaga”>> - realizare panou temporar, proiect finanțat prin Programul Operațional Regional 2014-2020, Axa prioritară 3: Sprijinirea tranziției către o economie cu emisii scăzute de carbon, Prioritate de investiții 3.1 – Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice și în sectorul locuințelor, Operaţiunea B - Clădiri publice.

5.	Preţul contractului
5.1	Preţul convenit pentru îndeplinirea contractului, plătibil Prestatorului de către Autoritatea Contractantă în condiţiile prezentului contract este de 3500 lei, la care se adaugă TVA în conformitate cu legislația în vigoare.
5.2	Prețul contractului NU se actualizează.

6	Durata contractului 
6.1 Durata de valabilitate a contractului de servicii este de 18 luni.  

6.2 În perioada de valabilitate a contractului, Prestatorul va presta serviciile ce fac obiectul prezentului contract, după cum urmează:
- serviciile prevăzute la art. 7.3, în 5 zile lucrătoare de la data transmiterii ordinului de începere a execuției contractului;
- serviciile prevăzute la art. 7.5, în 15 zile lucrătoare de la data transmiterii Prestatorului, de către Autoritatea Contractantă, a autorizației de construire.

7	Executarea contractului
7.1	Executarea contractului de prestări servicii începe de la data transmiterii de către Autoritatea Contractantă  a ordinului de începere execuție contract. 
7.2	Autoritatea Contractantă va pune la dispoziție macheta panoului, avizată de AM POR, Prestatorul trebuind să respecte conținutul informațional al acesteia.
7.3	În baza machetei prevăzute la art. 7.2, Prestatorul va întocmi memoriul tehnic și planșele necesare  obținerii autorizației de construire pentru amplasare panou.
7.4	 Autoritatea Contractantă  va pune la dispoziția Prestatorului autorizația de construire pentru amplasarea panoului.
7.5	Realizarea și amplasarea panoului se vor face în termen de 15 zile lucrătoare de la data transmiterii către Prestator a autorizației de construire.
 
8	Obligaţiile principale ale Prestatorului
8.1 Prestatorul se obligă să execute serviciile ce fac obiectul prezentului contract, așa cum este stipulat în art. 4, în perioada convenită şi în conformitate cu obligaţiile asumate prin prezentul contract, prin propunerea tehnică și cea financiară, anexe la contract.
8.2 Prestatorul are obligaţia de a executa serviciile prevăzute în prezentul contract cu profesionalismul şi promptitudinea cuvenite angajamentului.
8.3 Prestatorul are obligaţia de a respecta prevederile art.7.3.
8.4 Prestatorul are obligaţia de a respecta, la realizarea panoului, conținutul informațional și elementele grafice din macheta prevăzută la art.7.2.
8.5 Prestatorul are obligația, pe toată perioada de valabilitate a contractului, de a  înlocui panoul temporar în termen de maxim 10 zile de la solicitarea Autorității Contractante, în cazul în care se constată deteriorarea acestuia.
9.  Obligaţiile principale ale Autorității Contractante
9.1. Autoritatea Contractantă se obligă să recepționeze serviciile de publicitate în baza procesului verbal de recepție a serviciilor, conform prevederilor art. 11.
9.2 Autoritatea Contractantă se obligă să plătească prețul către Prestator în termen de 30 de zile, de la primirea facturii.

10. Sancţiuni pentru neîndeplinirea culpabilă a obligaţiilor
10.1 În cazul în care, din vina sa exclusivă, Prestatorul nu reuşeşte să-și execute obligaţiile asumate prin contract, Autoritatea Contractantă are dreptul de a deduce din preţul contractului, ca penalități, o sumă echivalentă cu o cota procentuală de 0,1% pe zi de întârziere din valoarea serviciilor neprestate, până la îndeplinirea obligaţiilor. 
10.2 În cazul în care Autoritatea Contractantă nu onorează facturile în termen de 10 de zile de la expirarea perioadei convenite, atunci aceasta are obligaţia de a plăti, ca penalități, o sumă echivalentă cu o cotă procentuală de 0,l % pentru fiecare zi de întârziere din plata neefectuată.

11.  Recepţie şi verificări
11.1.  Autoritatea Contractantă are dreptul de a verifica, prin comisia de recepție, modul de prestare a serviciilor pentru a stabili conformitatea lor cu prevederile din contract.
11.2  Autoritatea Contractantă se obligă să recepţioneze serviciile prestate în termen de 3 zile de la data notificării de către Prestator  privind finalizarea prestării serviciilor.
11.3 Recepția se va face de către comisia de recepție  prin încheierea Procesului Verbal de recepție a serviciilor prestate.
11.4 Din comisia de recepție vor face parte membri ai echipei de implementare din cadrul proiectului <<Eficientizare energetică prin reabilitare/modernizare a Liceului Teoretic ,,Lucian Blaga”>>. 

12. Plăţi 
12.1.  Prestatorul va factura contravaloarea serviciilor prestate care au fost finalizate și recepționate pe baza Procesului Verbal de recepție.
12.2. Autoritatea Contractantă are obligaţia de a efectua plata către Prestator în termenul de 30 zile de la primirea și înregistrarea la registratura Autorității Contractante a facturii emise de către Prestator.
13. Cesiunea
13.1. Oricare dintre părţile contractante are dreptul de a cesiona creanţele născute din prezentul contract, dar numai după primirea acordului scris al celeilalte părți, sub sancţiunea încetării contractului în condiţiile prevăzute de art. 14.1 lit. b.
13.2. Prestatorul poate cesiona dreptul său de a încasa valoarea contraprestaţiei serviciilor prestate, în condiţiile prevăzute de lege.
13.3. Solicitările de plată către terţi pot fi onorate numai după operarea unei cesiuni în condiţiile 13.2.
13.4. Cesiunea nu va afecta obligaţiile născute din prezentul contract, care vor rămâne în sarcina părţilor contractante aşa cum au fost stipulate şi asumate iniţial.
13.5 Contractantul nu are voie să subcontracteze părți din contract și/sau contractul în totalitate pe toată perioada de valabilitate a prezentului contract.

14.  Încetarea contractului de servicii
14.1 Prezentul contract încetează: 
                   a)  prin convenţia părţilor, la data convenită de acestea;
                   b) prin denunţare unilaterală a uneia dintre părţi, cu o notificare prealabilă  pentru neexecutarea obligațiilor contractuale;
                   c)  la data prevăzută în contract.

15. Comunicări
15.1 Orice comunicare între părţi, referitoare la îndeplinirea prezentului contract, trebuie să fie transmisă în scris.
15.2 Orice document scris trebuie înregistrat atât în momentul transmiterii cât şi în momentul primirii.
15.3 Comunicările între părţi se pot face şi prin fax sau e-mail cu condiţia confirmării în scris a primirii comunicării.

16.  Amendamente
16.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora.
16.2.  Părţile contractante au dreptul, pe durata îndeplinirii contractului, de a conveni prin act adiţional, adaptarea acelor clauze afectate de modificări ale legii.
16.3 Părţile contractante au dreptul prelungi perioada de valabilitate a contractului prin act adițional. 

17. Prevederi privind protecția datelor cu caracter personal
17.1. În scopul executării Contractului, fiecare parte, în măsura prelucrării de date cu caracter personal va trebui să respecte Regulamentul nr. 679 din 27 aprilie 2016 al Parlamentului European și al Consiliului Uniunii Europene privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date. 
17.2. Fiecare parte va prezenta celeilalte părți date cu caracter personal privind angajații sau reprezentanții săi responsabili cu executarea prezentului contract în măsura în care se impune în executarea obligațiilor contractuale. Aceste date pot consta în datele de identificare, poziție, angajator, număr de telefon, adresa de email a angajaților/reprezentanților legali.
17.3. Pentru evitarea oricărui dubiu, părțile iau cunoștință și convin ca fiecare parte să determine, în mod independent, scopul/scopurile și mijloacele de prelucrare a datelor cu caracter personal în legătură cu acest contract. 
17.4 În prezentul contract, fiecare parte acționează ca operator de date independent pentru propria prelucrare a datelor, iar o încălcare a prevederilor legale de către una dintre acestea, nu va putea fi imputată celeilalte părți.

18.  Limba care guvernează contractul
18.1 Limba care guvernează contractul este limba română.

19.  Legea aplicabilă contractului
19.1Contractul va fi interpretat conform legilor din Romania.

20.  Soluţionarea litigiilor
20.1 Autoritatea Contractantă şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
20.2 Dacă, după 5 de zile de la începerea acestor tratative Autoritatea Contractantă şi Prestatorul nu reușesc să rezolve în mod amiabil o divergenţă contractuală, oricare parte poate solicita ca disputa să se soluţioneze de către instanţele judecătoreşti competente din România.

Părţile au înţeles să încheie azi……………………...prezentul contract în două exemplare, câte unul pentru fiecare parte.

           Autoritate Contractantă,                                                       Prestator,
  Sectorul 2 al Municipiului București                                 S.C. LEMINGS SRL
                     Primar,                                                                   Administrator,
       TOADER MUGUR-MIHAI